Document ID: 32007R1493

32007R1493
L 332/7
SLUŽBENI LIST EUROPSKE UNIJE
17.12.2007.
UREDBA KOMISIJE (EZ) br. 1493/2007
od 17. prosinca 2007.
o utvrđivanju, u skladu s Uredbom (EZ) br. 842/2006 Europskog parlamenta i Vijeća, obrasca za izvješća koja podnose proizvođači, uvoznici i izvoznici određenih fluoriranih stakleničkih plinova
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 842/2006 Europskog parlamenta i Vijeća od 17. svibnja 2006. o određenim fluoriranim stakleničkim plinovima (1), a posebno njezin članak 6. stavak 2.,
budući da:
(1)
Podaci koje podnose uvoznici i proizvođači trebaju obuhvaćati predviđene količine fluoriranih stakleničkih plinova za koje se očekuje da će se koristiti u glavnim aplikacijama, kao i količine plinova za koje se očekuje da će se koristiti kao sirovina potrebna za odvijanje proizvodnog procesa, kako bi osigurali dodatne informacije za Komisiju i države članice kojima je cilj prikupiti podatke o emisijama za relevantne sektore.
(2)
Proizvođači kupuju fluorirane stakleničke plinove i prodaju ih drugim proizvođačima u komercijalne svrhe. U takvim slučajevima samo proizvođač koji ih je kupio može podnijeti izvješće o količinama tih tvari predviđenima za korištenje u glavnim aplikacijama.
(3)
Kod utvrđivanja obrasca izvješća zatraženo je mišljenje zainteresiranih strana te su uzeta u obzir njihova iskustva s podnošenjem izvješća u skladu s Uredbom (EZ) br. 2037/2000 Europskog parlamenta i Vijeća od 29. lipnja 2000. o tvarima koje oštećuju ozonski sloj (2).
(4)
Mjere predviđene ovom Uredbom u skladu su s mišljenjem Odbora osnovanog u skladu s člankom 18. stavkom 1. Uredbe (EZ) br. 2037/2000,
DONIJELA JE OVU UREDBU:
Članak 1.
Obrazac izvješća naveden u članku 6. stavku 1. Uredbe (EZ) br. 842/2006 utvrđen je u Prilogu ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 17. prosinca 2007.

Labels: 1
20
7
3
12